Babelscape/SREDFM huggingface dataset:
Snap Inc.

Το Snap Inc. είναι μία Αμερικάνικη πολυεθνική τεχνολογική και εταιρία μέσων κοινωνικής δικτύωσης , ιδρύθηκε στις 16 Σεπτεμβρίου, του 2011 απο τον Evan Spiegel και Bobby Murphy, εδρεύει στο Βένις (Λος Άντζελες) των ΗΠΑ. Τα προϊόντα της περιλαμβάνουν το Snapchat και το Spectacles. Αρχικά ονομάστηκε Snapchat Inc. κατά την έναρξη της, αλλά μετονομάστηκε στις 24 Σεπτεμβρίου, 2016, σε Snap Inc. προκειμένου να συμπεριληφθούν τα προϊόντα της Spectacles κάτω από μία μόνο εταιρεία.
Τζων Γκούντρικ

Ο Τζων Γκούντρικ ("John Goodricke", 17 Σεπτεμβρίου 1764 – 20 Απριλίου 1786) ήταν Άγγλος ερασιτέχνης αστρονόμος. Είναι περισσότερο γνωστός για τις παρατηρήσεις του μεταβλητού αστέρα Αλγκόλ (β Περσέως) το 1782 και την ερμηνεία της μεταβλητότητάς του (Μεταβλητοί δι' εκλείψεων αστέρες).
Κύπελλο Α΄ κατηγορίας ΕΠΟΛ 2015-16

Το Κύπελλο Α΄ κατηγορίας ΕΠΟΛ 2015-16 ήταν η 52η έκδοση του Κυπέλλου Α΄ κατηγορίας ΕΠΟΛ. Νικήτρια ήταν η Αναγέννηση Τραχωνίου για 1η φορά στην ιστορία της.
Πτήση 498 της Crossair

Η Πτήση 498 της Crossair ήταν μια περιφερειακή πτήση από τη Ζυρίχη της Ελβετίας προς τη Δρέσδη της Γερμανίας, η οποία συνετρίβη δύο λεπτά μετά από την απογείωσή της στον ελβετικό δήμο Νιντερχάσλι, στις 10 Ιανουαρίου 2000. Οι επτά επιβάτες και τα τρία μέλη του πληρώματος που επέβαιναν στο δικινητήριο αεροσκάφος, τύπου Saab 340B, σκοτώθηκαν κατά την πρόσκρουση. Ήταν η πρώτη συντριβή αεροσκάφους για την ελβετική περιφερειακή αεροπορική εταιρία Crossair μέσα στα 25 χρόνια της ιστορίας της.

Η επίσημη έκθεση σχετικά με το δυστύχημα έδειξε ότι η συντριβή οφειλόταν σε απώλεια του ελέγχου του αεροσκάφους, που προέκυψε από πολλαπλά ανθρώπινα σφάλματα.
The Dark Ride

The Dark Ride είναι ο τίτλος του ένατου άλμπουμ του γερμανικού power metal συγκροτήματος Helloween, το οποίο κυκλοφόρησε την 30 Οκτωβρίου του 2000 μέσω της δισκογραφικής εταιρείας Nuclear Blast. 

Οι ηχογραφήσεις του δίσκου πραγματοποιήθηκαν τo 2000 στο στούντιο Mi Sueño της Τενερίφης, με παραγωγούς τους Roy Z και Τσάρλι Μπάουερφαϊντ.

Ο ήχος του άλμπουμ ήταν πιο σκοτεινός και πειραματικός σε σχέση με τους προκατόχους του, με πιο χαμηλά ρυθμισμένες κιθάρες. Μετά το τέλος της περιοδείας για την προώθηση του, αποχώρησαν από το συγκρότημα ο κιθαρίστας Ρόλαντ Γκράποφ και ο ντράμερ Ούλι Κους, δίνοντας τις θέσεις τους στους Σάσα Γκέρστνερ και Μαρκ Κρος, αντίστοιχα.
Γκιουρτσιουβάν

Το Γκιουρτσιουβάν (επίσης, Γκιουρντζιβάν, Γκιουρντζιουβάν, και Γκιουρζιουβάν) αποτελεί χωριό και δήμο της επαρχίας Αγκσού του Αζερμπαϊτζάν. Έχει πληθυσμό 300. Ο δήμος αποτελείται από τα χωριά Γκιουρτσιουβάν, Κενταχάν, Γιενικέντ, Χινκάρ, Γκιρντέ και Κοβλούτς.
Ob-La-Di, Ob-La-Da

Το Ob-La-Di, Ob-La-Da είναι τραγούδι του βρετανικού συγκροτήματος The Beatles, το οποίο συμπεριλήφθηκε στον δίσκο "The Beatles" του 1968. Το κομμάτι πιστώνεται στο δίδυμο Λένον-ΜακΚάρτνεϋ, παρ’ όλα αυτά το έγραψε ο δεύτερος. Την επόμενη χρονιά από την κυκλοφορία του δίσκου, κυκλοφόρησε και ως single σε πολλές χώρες, όχι όμως και στη γενέτειρα του συγκροτήματος, καθώς επίσης ούτε και στις ΗΠΑ, πράγμα που συνέβη το 1976. 

Η κυκλοφορία του single είχε μεγάλη επιτυχία, μπαίνοντας στην πρώτη δεκάδα δέκα χωρών, όπου σε μερικές έφτασε και στο νούμερο 1, συγκεκριμένα στη Δυτική Γερμανία, τη Νέα Ζηλανδία, την Ιαπωνία, την Ελβετία, την Αυστρία και την Αυστραλία. Η κυκλοφορία του 1976 είχε πιο μέτρια υποδοχή, παρόλα αυτά έφτασε στην 49η θέση των αμερικανικών "Billboard Hot 100". Παρόλα αυτά, το 1968, κυκλοφόρησε σε single στο Ηνωμένο Βασίλειο το τραγούδι διασκευασμένο από τους Marmalade, το οποίο έφτασε το νούμερο των βρετανικών charts. Το γεγονός αυτό του κατέστησε ως το πρώτο σκοτσέζικο συγκρότημα που φτάνει το νούμερο 1 στη Μεγάλη Βρετανία.
Βασίλης Διονυσόπουλος

Ο Βασίλης Διονυσόπουλος (γεν. Αθήνα, 12 Μαΐου 1956) είναι Έλληνας εικαστικός καλλιτέχνης και πρώην ποδοσφαιριστής (τερματοφύλακας στον Ορφέα Αιγάλεω, στην Προοδευτική και στον Αίαντα Σαλαμίνας). Έχει ασχοληθεί με τη ζωγραφική, τη γλυπτική και τη χαρακτική. Απόφοιτος της ΑΣΚΤ (1981) με καθηγητές τους Γεώργιο Μαυροειδή και Ελευθέριο Κανακάκι, ενώ προηγουμένως είχε λάβει μαθήματα σχεδίου από το χαράκτη Βασίλη Παντελάκη. Έχει πραγματοποιήσει επτά ατομικές εκθέσεις από το 1987 έως το 2007, ενώ έχει συμμετάσχει και σε πολλές ομαδικές. Δίδαξε και ο ίδιος σχέδιο κατά καιρούς, σε διάφορες σχολές κι εργαστήρια όπως και στο ΤΕΙ Αθήνας (2001 – 2002). 

Από το 2002 κατοικεί μόνιμα στη Μεθώνη.
Νοχουρκισλάκ

Το Νοχουρκισλάκ (επίσης, Νουρκισλάγκ και Νουρκισλάκ) αποτελεί χωριό και δήμο της επαρχίας Καμπάλα του βορειοανατολικού Αζερμπαϊτζάν. Έχει πληθυσμό 2.780 κατοίκων. Σύμφωνα με την κλιματική ταξινόμηση Κέππεν, το κλίμα είναι το Cfa.
Ερτ ντε Χέλντερ

Ο Ερτ ντε Χέλντερ (ολλανδικά: Aert de Gelder ή Άρεντ ντε Χέλντερ (Arent), 26 Οκτωβρίου 1645 - 27 Αυγούστου 1727) ήταν Ολλανδός ζωγράφος.
Σαλμιγιάρβι

Το Σαλμιγιάρβι (, ) είναι μια αγροτική περιοχή ("Ποσγιολόκ") στην επαρχία Πετσένγκσκι στην περιφέρεια Μούρμανσκ στη Ρωσία. Το χωριό βρίσκεται πέρα από τον Αρκτικό κύκλο. Βρίσκεται σε υψόμετρο 70 μέτρων πάνω από το επίπεδο της θάλασσας. Σύμφωνα με την απογραφή του 2010, ο πληθυσμός είναι 71 κάτοικοι και η ζώνη ώρας είναι η ώρα Μόσχας (UTC+03:00).
Rabbit Don't Come Easy

Rabbit Don't Come Easy είναι ο τίτλος του δέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 12 Μαΐου του 2003 μέσω της δισκογραφικής εταιρείας Nuclear Blast. 

Οι ηχογραφήσεις του δίσκου πραγματοποιήθηκαν στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ. Ο ντράμερ Μαρκ Κρος συμμετείχε σε αυτές, μέχρι που διαγνώστηκε με λοιμώδη μονοπυρήνωση και τελικά έπαιξε μόνο σε δύο κομμάτια. Ο Μίκι Ντι των Motörhead τον αντικατέστησε, ενώ ο Στέφαν Σβάρτσμαν των Accept έπαιξε σε κάποια b-side.

Ο δίσκος έφθασε ως την ενδέκατη θέση των ιαπωνικών τσαρτ και την αντίστοιχη δωδέκατη των σουηδικών, ενώ στην πατρίδα του συγκροτήματος έφθασε ως το # 26. Παράλληλα, το σινγκλ ""Just a Little Sign" μπήκε στο Top-50 του σουηδικού καταλόγου επιτυχιών.

Μία έκδοση διπλού CD του "The Dark Ride" μαζί με το "Rabbit Don't Come Easy"", κυκλοφόρησε από τη Nuclear Blast το 2008.
Μπρούνο Βιάνα

Ο Μπρούνο Βιάνα Βίλεμεν ντα Σίλβα (πορτογαλικά: "Bruno Viana Willemen da Silva", 5 Φεβρουαρίου 1995) είναι Βραζιλιάνος επαγγελματίας ποδοσφαιριστής που αγωνίζεται ως κεντρικός αμυντικός για την πορτογαλική Μπράγκα.
Κύπελλο Β΄ κατηγορίας ΕΠΟΛ 2015-16

Το Κύπελλο Β΄ κατηγορίας ΕΠΟΛ 2015-16 ήταν η 2η έκδοση του Κυπέλλου Β΄ κατηγορίας ΕΠΟΛ. Νικήτρια ήταν η για 1η φορά στην ιστορία της.
Treasure Chest

Treasure Chest είναι ο τίτλος της διπλής συλλογής τραγουδιών του γερμανικού power metal συγκροτήματος Helloween, η οποία κυκλοφόρησε την 9 Απριλίου του 2002 μέσω της δισκογραφικής εταιρείας Metal-Is Records. 

Η συλλογή αποτελείται από κομμάτια του συγκροτήματος τα οποία ηχογραφήθηκαν για τς κυκλοφορίες των ""Helloween EP", "Walls of Jericho", "Keeper of the Seven Keys, Part I", "Keeper of the Seven Keys, Part II", "Pink Bubbles Go Ape", "Chameleon", "Master of the Rings", "The Time of the Oath", "Better Than Raw" και "The Dark Ride"".

Τα κομμάτια του ντεμπούτου-ΕΡ τους παρουσιάστηκαν σε νέα μίξη, ενώ συμπεριλήφθηκαν κάποια κομμάτια που είχαν κυκλοφορήσει μόνο σε σινγκλ στο παρελθόν.
Ραγιακόσκι

μικρογραφία|Προτεινόμενο εθνόσημο του Ραγιακόσκι
Το Ραγιακόσκι (* Η ) είναι μια αγροτική περιοχή (κατοικημένη περιοχή) στην επαρχία Πετσένγκσκι της περιφέρειας Μούρμανσκ στην βορειοδυτική Ρωσία, που βρίσκεται δίπλα από το τριεθνές σημείο μεταξύ της Φινλανδίας, Νορβηγίας και Ρωσίας. Πληθυσμός: 238 άτομα (απογραφή 2010).
Δήμος Λάρνακας

Ο Δήμος Λάρνακας είναι δήμος της επαρχίας Λάρνακας στην Κύπρο. Αποτελεί ένα από τους έξι δήμους της επαρχίας Λάρνακας. Είναι ο μητροπολιτικός δήμος και η διοικητική πρωτεύουσα της επαρχίας Λάρνακας.
Αστουριανική Βικιπαίδεια

Η Αστουριανική Βικιπαίδεια (Πριν "Uiquipedia n'asturianu" και τώρα "Wikipedia n'asturianu") είναι έκδοση της Βικιπαίδειας στην αστουριανική γλώσσα  και ξεκίνησε τον Ιούλιο 2004. Στις 4 Φεβρουαρίου 2017, είχε πάνω από 48.300 λήμματα, και είναι η 79η μεγαλύτερη Βικιπαίδεια. Έχει 35.402 εγγεγραμένους χρήστες, οι περισσότεροι είναι καθολικοί λογαριασμοί δημιουργημένοι αυτόματα, και οι μηνιαίοι ενεργοί χρήστες είναι 80, από τους οποίους οι 9 είναι διαχειριστές. Έχει επεξεργαστεί περίπου 1.033.268 φορές. Η Αστουριανική Βικιπαίδεια κατατάσσεται 15η στα λήμματα ανά πληθυσμό ομιλητών.
Χιρτ

Το Χιρτ (επίσης, Χιρτ', Κισλάκ και Χυρτ) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Γκιουλεζί.
Άμπραχαμ φαν Μπέγερεν

Ο Άμπραχαμ φαν Μπέγερεν (ολλανδικά: Abraham Hendriksz van Beijeren ή Abraham van Beyeren, Χάγη, περ. 1620 - Όφερσχι (Ρόττερνταμ, Μάρτιος 1690) ήταν Ολλανδός ζωγράφος του μπαρόκ, ο οποίος ζωγράφιζε κυρίως νεκρές φύσεις. Ενώ έτυχε μικρής αναγνώρισης στην εποχή του, σήμερα θεωρείται ένας από τους σημαντικότερους ζωγράφους νεκρών φύσεων και, ιδιαίτερα, νεκρών φύσεων με ψάρια και αυτών που αποκαλούνται "pronkstilleven", δηλ. νεκρών φύσεων που απεικονίζουν πολυτελή αντικείμενα.
Κράσνι Χούτορ

Το Κράσνι Χούτορ (επίσης, Κρασνίι Χούτορ) είναι ένα χωριό της επαρχίας Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Γιατακόμπα.
Πιτσενίς

Το Πιτσενίς (επίσης, Πιτσάνις, Πιτσανίζ, Πιτσανύς, και Πίτσενις) είναι ένα χωριό της επαρχίας Λατσίν του Αζερμπαϊτζάν. Βρίσκεται στο νοτιοδυτικό μέρος της χώρας, στο έδαφος της μη αναγνωρισμένης δημοκρατίας του Ναγκόρνο-Καραμπάχ.
Αγιμπασάρ

Το Αγιμπασάρ (επίσης, Αγιμπαζάρ και Αϊίμπαζαρ) είναι ένα χωριό της επαρχίας Λατσίν του Αζερμπαϊτζάν. Βρίσκεται στο νοτιοδυτικό μέρος της χώρας, στο έδαφος της μη αναγνωρισμένης δημοκρατία του Ναγκόρνο-Καραμπάχ.
Μιρζεναγκιλί

Το Μιρζεναγκιλί (αζερικά: Mirzənağılı) είναι ένα χωριό στο δήμο Καζαχλάρ στην επαρχία Φιζουλί του Αζερμπαϊτζάν. Βρίσκεται στο νοτιοανατολικό μέρος της χώρας.
Συράκος Δανάλης

Ο Συράκος Δανάλης (1927-2017) ήταν Έλληνας κινηματογραφιστής και εικαστικός.
Φερετσουλλάλι

Το Φερετσουλλάλι (αζερικά: Fərəcullalı) είναι ένα χωριό και δήμος της επαρχίας Τζαμπραγίλ του Αζερμπαϊτζάν. Έχει πληθυσμό 155 κατοίκων και βρίσκεται στο νοτιοδυτικό μέρος της χώρας.
Κορλάρ

Το Κορλάρ είναι ένα χωριό στην επαρχία Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.
Τομαρχανλί

Το Τομαρχανλί (επίσης, Ταμιρχανλί και Τομαρχάν) είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.
Πανεπιστήμιο Κομπλουτένσε της Μαδρίτης

μικρογραφία|Η Πρυτανεία του Πανεπιστημίου Κομπλουτένσε
Το Πανεπιστήμιο Κομπλουτένσε της Μαδρίτης (ισπαν.: "Universidad Complutense de Madrid") είναι δημόσιο πανεπιστήμιο με έδρα τη Μαδρίτη, ένα από τα παλαιότερα πανεπιστήμια στον κόσμο σε συνεχή λειτουργία καθώς ιδρύθηκε το 1293. Σήμερα έχει πάνω από 86.000 φοιτητές και φοιτήτριες, ενώ αξιολογείται συστηματικά ως ένα από τα κορυφαία πανεπιστήμια της Ισπανίας, όντας το ίδρυμα στο οποίο αναφερόμαστε συνήθως όταν λέμε απλώς «Πανεπιστήμιο της Μαδρίτης» Η μεγάλη του πανεπιστημιόπολη καταλαμβάνει ολόκληρο το ομώνυμο διαμέρισμα (Ciudad Universitaria) της Μαδρίτης, με παραρτήματα στο Somosaguas στη γειτονική πόλη Ποθουέλο δε Αλαρθόν.

Κατά τη σύγχρονη εποχή, μεταξύ των αποφοίτων του ιδρύματος συγκαταλέγονται 7 κάτοχοι του Βραβείου Νόμπελ, καθώς και επίτροποι της Ευρωπαϊκής Ενώσεως, πρόεδροι του Ευρωπαϊκού Κοινοβουλίου, ένας γενικός γραμματέας του NATO και αρχηγοί κρατών.

Στη διάρκεια των επτά αιώνων της λειτουργίας του, το πανεπιστήμιο έδωσε συνεισφορές στις επιστήμες, αλλά και στα γράμματα και στις καλές τέχνες. Ανάμεσα στους αποφοίτους του συγκαταλέγονται φιλόσοφοι όπως οι Χοσέ Ορτέγα ι Γκασέτ και Ιγνάτιος Λογιόλα, συγγραφείς όπως οι Φεδερίκο Γκαρθία Λόρκα και Πέδρο Καλντερόν δε λα Μπάρκα, και στρατιωτικοί ηγέτες όπως ο νικητής της Ναυμαχίας της Ναυπάκτου Δον Χουάν της Αυστρίας, αλλά και πολλοί πρωθυπουργοί της Ισπανίας. Το 1785 το Πανεπιστήμιο της Μαδρίτης κατέστη ένα από τα πρώτα πανεπιστήμια στον κόσμο που έδωσε διδακτορικό σε γυναίκα.
Γιώργης Τρικαλινός

Ο Γιώργης Τρικαλινός (Αλμυρός, 7 Οκτωβρίου 1914 - 20 Μαρτίου 1997) ήταν στέλεχος του ΚΚΕ, αντιστασιακός, πολιτικός επίτροπος του Δημοκρατικού Στρατού Ελλάδας στον εμφύλιο πόλεμο και εκδότης της εφημερίδας Ριζοσπάστη.
Μεντετλί

Το Μεντετλί (Αζερικά: Mədətli) είναι χωριό και δήμος της επαρχίας Τζαλιλαμπάντ του Αζερμπαϊτζάν. Έχει σήμερα πληθυσμό 575 κατοίκων και βρίσκεται στο νοτιοανατολικό τμήμα της χώρας. Τον Ιανουάριο του 1914 ζούσαν στο χωριό κυρίως εθνοτικοί Τάταροι, συνολικά 83 άτομα και των δύο φύλων.

*iTouchMap
Διονύσιος Ζέπος

Ο Διονύσιος Ζέπος ( 1905 - 1985) ήταν Έλληνας αξιωματικός του Πολεμικού Ναυτικού και πολιτικός.
Μαρία φαν Οοστερβάικ

Η Μαρία φαν Οοστερβάικ (ολλανδικά: Maria van Oosterwijck, αναγραφόμενη και ως Oosterwyck, 1630–1693) ήταν Ολλανδή ζωγράφος της ολλανδικής Χρυσής Εποχής, η οποία ειδικευόταν σε ιδιαίτερα λεπτομερείς νεκρές φύσεις με άνθη.
Ντιμίτρις Νίκολς

Ο Ντιμίτρις Νίκολς (γεννημένος στις 4 Σεπτεμβρίου του 1984 στη Βοστώνη) είναι ένας Αμερικάνος επαγγελματίας καλαθοσφαιριστής και αγωνίζεται στη θέση του φόργουορντ. Έχει ύψος 2,03 μ. και βάρος 96 κιλά, ενώ από τη σεζόν 2016-2017 αγωνίζεται στην ομάδα του Παναθηναϊκού. Αποφοίτησε στο Πανεπιστήμιο των Συρακουσών, ενώ στο παρελθόν υπήρξε μέλος των Κλίβελαντ Καβαλίερς, Σικάγο Μπουλς και Νιου Γιορκ Νικς.
Παρναΐμ

Το Παρναΐμ (επίσης, Πορναΐμ) είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.
Η Πεντάμορφη και το Τέρας

Το Η Πεντάμορφη και το Τέρας (γαλλικά: La Belle et la Bête) είναι ένα παραμύθι της Γαλλίδας μυθιστοριογράφου της Γκαμπριέλ-Σουζάν Μπαρμπό ντε Βιλενέβ και εκδόθηκε το 1741, στο "La Jeune Américaine et les contes marins". Η μεγάλη ιστορία της, συμπυκνώθηκε, ξαναγράφτηκε και επανεκδόθηκε το 1756, από την Ζαν-Μαρί Λεπρένς ντε Μπωμόν, στο "Magasin des enfants", η οποία κατέληξε να είναι η πιο διαδεδομένη έκδοσης του παραμυθιού. Μερικές από τις παλαιότερες ιστορίες που επηρεάστηκε ήταν το "Cupid and Psyche", του Λούκιου Απουλήιου, καθώς και το "The Pig King", του Τζιοβάνι Φρανσέσκο Στραπαρόλα.

Πάρα πολλές εκδοχές του έργου είναι γνωστές ανά την Ευρώπη. Στη Γαλλία για παράδειγμα το "Zémire et Azor", μία οπερατική εκδοχή του έργου, την οποία έγραψε ο Ζαν-Φρανσουά Μαρμοντέλ και τη συνέθεσε ο Αντρέ Γκρετρί, το 1771, και η οποία έλαχε τεράστιας επιτυχίας κατά τη διάρκεια του 19ου αιώνα. Σύμφωνα με ερευνητές των πανεπιστημίων της Λισαβόνας και του Ντούραμ, οι ρίζες της ιστορίας πάνε πίσω 4.000 χρόνια.
Χρήστος Μποκόρος

Ο Χρήστος Μποκόρος είναι Έλληνας ζωγράφος, ο οποίος γεννήθηκε το 1956 στο Αγρίνιο, ζει και εργάζεται στην Αθήνα.
Σοτιουκλού

Το Σοτιουκλού (αζερικά: Şötüklü) είναι ένα χωριό και δήμος της επαρχίας Τζαλιλαμπάντ του Αζερμπαϊτζάν. Έχει πληθυσμό 343 και βρίσκεται στο νοτιοανατολικό μέρος της χώρας, κοντά στα σύνορα με το Ιράν.
Ασίμ

Το Ασίμ είναι ένα χωριό στην επαρχία Μπιλασουβάρ του Αζερμπαϊτζάν. Βρίσκεται στο νοτιοανατολικό μέρος της χώρας.
Γιώργος Πετρίδης

Ο Γιώργος Πετρίδης (Αμπελόκηποι Αθηνών, 10 Φεβρουαρίου 1938 - Αθήνα, 2 Φεβρουαρίου 2017) ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός.
Piece of My Heart

To Piece of My Heart είναι ένα τραγούδι των Τζέρι Ραγκόβοϊ και Μπερτ Μπερνς, το οποίο ηχογραφήθηκε αρχικά από την Έρμα Φράνκλιν, το 1967. Το κομμάτι, ωστόσο, έγινε δημοφιλές από τη διασκευή των Big Brother and the Holding Company (με την Τζάνις Τζόπλιν στα φωνητικά), το οποίο ηχογραφήθηκε το 1968. Έκτοτε πολλοί τραγουδιστές το έχουν ερμηνεύσει, μεταξύ των οποίων η Ντάστι Σπρίνγκφιλντ, η Faith Hill και Μελίσσα Έθεριτζ.

Το 2004 η εκτέλεση των Big Brother and the Holding Company συμπεριλήφθηκε στον κατάλογο του "Rolling Stone" με τα 500 Σπουδαιότερα Τραγούδια όλων των εποχών, καταλήγοντας στη θέση 353. Το τραγούδι, εισήχθη και στο Rock and Roll Hall of Fame's Songs That Shaped Rock and Roll.
Sultans of Swing

To Sultans of Swing είναι ένα τραγούδι βρετανικού rock συγκροτήματος Dire Straits, που συμπεριλήφθηκε στον δίσκο "Dire Straits", του 1978. Το τραγούδι γράφτηκε εξ ολοκλήρου από τον Μαρκ Νόπφλερ. Το 1978 κυκλοφόρησε και ως single, το οποίο σημείωσε εισπρακτική επιτυχία, κι έτσι επανακυκλοφόρησε και το 1979, μπαίνοντας στην πρώτη δεκάδα μερικών charts όπως των καναδικών, των ιρλανδικών, των νοτιοαφρικανικών και των βρετανικών. Στα αμερικανικά "Billboard Hot 100" έφτασε στο νούμερο 4. Είναι το πρώτο single του σχήματος.
Βασικό Ένστικτο

Το Βασικό Ένστικτο (πρωτότυπος τίτλος: Basic Instinct) είναι μία αμερικανική-βρετανική-γαλλική, ερωτική ταινία θρίλερ του 1992, σε σκηνοθεσία Πολ Βερχόβεν. Το σενάριο γράφτηκε από τον Τζο Έστερχαζ. Πρωταγωνιστούν ο Μάικλ Ντάγκλας και η Σάρον Στόουν. Η απλώς γνωστή μέχρι τότε Στόουν πήρε τον ρόλο μετά από οντισιόν και αφού προηγουμένως τον είχαν αρνηθεί -λόγω κυρίως των πολύ τολμηρών σκηνών- πρωτοκλασάτα γυναικεία ονόματα της εποχής, όπως η Κιμ Μπάσιντζερ, η Μέλανι Γκρίφιθ, η Τζίνα Ντέιβις, η Μεγκ Ράιαν, η Τζούλια Ρόμπερτς, η Μισέλ Φάιφερ κ.ά. Η πειστική ερμηνεία της Σάρον Στόουν σε συνδυασμό με την μεγάλη εμπορική απήχηση της ταινίας διεθνώς ανέδειξαν την ηθοποιό σε σύμβολο του σεξ και σε όνομα πρώτης γραμμής στον κινηματογράφο.
Γιαστικόμπου

Το Γιαστικόμπου (αζερικά: Yastıqobu) είναι ένα χωριό και ο λιγότερος σε πληθυσμό δήμος της επαρχίας Σαμπιραμπάντ του νοτιοανατολικού Αζερμπαϊτζάν. Έχει πληθυσμό 230 κατοίκων.
Ισπανικές Σπουδές

Οι Ισπανικές Σπουδές (ισπανικά: hispanismo) είναι ακαδημαϊκός τομέας που έχει στο επίκεντρο του ενδιαφέροντός του τους πολιτισμούς της Ισπανίας και των ισπανόφωνων χωρών εν γένει, γνωστές με το υπερώνυμο "hispánicas". Περιλαμβάνει επομένως το σύνολο των επιστημονικών κλάδων των ανθρωπιστικών επιστημών που σχετίζονται με την ισπανόφωνη επικράτεια όπως τη φιλολογία-γλωσσολογία, τη λαογραφία και την ιστορία. Η γέννησή του εντοπίζεται στα τέλη του 19ου αιώνα με την υιοθέτηση της επιστημονικής μεθόδου από αλλοδαπούς ακαδημαϊκούς που διαχωρίσαν τη θέση τους από τη μέχρι τότε ερασιτεχνική προσέγγιση του ισπανόφωνου πολιτισμού που επικρατούσε στην Ευρώπη. Στην ευρύτερή έννοιά τους περιλαμβάνει τόσο τους αλλοδαπούς όσο και τους ημεδαπούς μελετητές ενώ πολλοί ισπανιστές έχουν ασχοληθεί και με τη μελέτη πολιτισμικών εκφράσεων σε άλλες γλώσσες πέραν των ισπανικών όπως τα καταλανικά ή τα πορτογαλικά υιοθετώντας μια πανιβηρική σκοπιά.

Σήμερα, τμήματα Ισπανικών Σπουδών εντοπίζονται σε πανεπιστήμια σε όλο τον κόσμο, με πολλές χώρες να έχουν δημιουργήσει τη δική τους παράδοση ενώ θεσμικοί προωθητές των Ισπανικών Σπουδών αποτελούν το Ινστιτούτο Θερβάντες, το Ίδρυμα Δούκες της Σόρια και ο Διεθνής Όμιλος Ισπανιστών.
Μπεγιεχμεντγιούρντ

Το Μπεγιεχμεντγιούρντ (επίσης, Μπεγιαχμεντγιούρντ και Μπεγιαχμέντ-Γιουρντού) είναι ένα χωριό της επαρχίας Χιζί του βορειοανατολικού Αζερμπαϊτζάν. Το χωριό αποτελεί μέρος του δήμου Μπαχισλί.
Γύρνα πίσω

To Γύρνα πίσω (πρωτότυπος τίτλος: Volver, [προφορά: "bolˈβer"]) είναι δραματική ταινία του 2006 σε σκηνοθεσία και σενάριο Πέδρο Αλμοδόβαρ. Πρωταγωνιστούν οι Πενέλοπε Κρουζ, Κάρμεν Μάουρα, Λόλα Ντουένιας, Μπλάνκα Πορτίγιο, Γιοχάνα Κόμπο και Τσους Λαμπρεάβε. Η ταινία επικεντρώνεται σε μία εκκεντρική οικογένεια, η οποία αποτελείται μόνο από γυναίκες, που ζει σε μία νότια περιοχή στη Μαδρίτη. Η Κρουζ, υποδύεται τη Ραϊμούντα, μία μητέρα που μάχεται να τα βγάλει πέρα, και που προσπαθεί να προστατεύσει τη 14χρονη κόρη της. Η αποκορύφωση της κρίσης στην οικογένεια έρχεται όταν η μητέρα της "επιστρέφει" από τους νεκρούς.

Η πλοκή του έργου είναι εν μέρει επηρεασμένη από μία παλαιότερη ταινία του Αλμοδόβαρ, "Το μυστικό μου λουλούδι" (1995), η οποία περιέχει την πλοκή της ταινίας ως μυθιστόρημα το οποίο δεν γίνεται τελικά δεκτό προς κυκλοφορία. Αντλώντας έμπνευση, επίσης, από τον ιταλικό νεορεαλισμό του 50 και 60, εποχές που σημάδεψαν οι Φεντερίκο Φελίνι, Λουκίνο Βισκόντι και Πιερ Πάολο Παζολίνι, ο Αλμοδοβάρ δημιουργεί μία ταινία, όπου τα θέματά της θίγουν τη σεξουαλική κακοποίηση, τη μοναξιά και τον θάνατο, αναμιγνύοντας διάφορα καλλιτεχνικά είδη, όπως για παράδειγμα τη φάρσα, το μελόδραμα, την τραγωδία και τον μαγικό ρεαλισμό. Η ταινία τοποθετείται στη γενέτειρα του σκηνοθέτη, Λα Μάντσα.

Το "Volver" ήταν μέρος του διαγωνιστικού μέρους του Φεστιβάλ Καννών, το 2006, κερδίζοντας τελικά το Βραβείο Γυναικείου Ρόλου (το οποίο το μοιράστηκαν οι έξι βασικές ηθοποιοί) και Καλύτερου Σεναρίου. Η πρεμιέρα της ταινίας έγινε στις 10 Μαρτίου του 2006, στο Πουερτογιάνο της Ισπανίας, όπου σκηνές του έργου γυρίστηκαν εκεί. Το 2006, η Πενέλοπε Κρουζ υπήρξε υποψήφια για Όσκαρ Ά' Γυναικείου Ρόλου, πράγμα που την καθιστά την πρώτη Ισπανίδα ηθοποιό που λαμβάνει υποψηφιότητα σε αυτήν την κατηγορία, από την Αμερικανική Ακαδημία.
Ισί

Το Ισί (αζερικά: İsi) είναι ένα χωριό των Ταλίς και δήμος στην Επαρχία Μασάλλι του νοτιοανατολικού Αζερμπαϊτζάν. Έχει πληθυσμό 186 κατοίκων.
Τζίμι Κίμελ

Ο Τζέιμς Κρίστιαν Κίμελ (αγγλικά: "James Christian Kimmel", 13 Νοεμβρίου 1967), περισσότερο γνωστός ως Τζίμι Κίμελ ("Jimmy Kimmel"), είναι Αμερικανός τηλεπαρουσιαστής, κωμικός, παραγωγός, σεναριογράφος και ηθοποιός φωνής. Είναι παρουσιαστής και εκτελεστικός παραγωγός του "Jimmy Kimmel Live!", ένα βραδινό talk-show, που προβάλλεται στο ABC, από το 2003. Ο Κίμελ έχει υπάρξει οικοδεσπότης (host) των βραβείων Primetime Emmy, το 2012 και το 2016. και το 2017 παρουσίασε την 89η τελετή της Αμερικανικής Ακαδημίας.
Μαύρα μάτια, μαύρα φρύδια

Το Μαύρα μάτια, μαύρα φρύδια είναι ρεμπέτικο τραγούδι σε μουσική και στίχους Μάρκου Βαμβακάρη. Το πρωτοηχογράφησε ο ίδιος μαζί με τους Κώστα Ρούκουνα και Ρένα Στάμου. Το τραγούδι κυκλοφόρησε το 1936, και πρόκειται για ένα από τα διασημότερα κομμάτια του Βαμβακάρη και του ρεμπέτικου. Το κομμάτι συμπεριλήφθηκε σε αρκετούς δίσκους με τα Καλύτερα Τραγούδια του Βαμβακάρη. Πέρα από τον συνθέτη, το έχουν ερμηνεύσει και πολλοί άλλοι γνωστοί Έλληνες τραγουδιστές του ρεμπέτικου και του λαϊκού, όπως για παράδειγμα το Βαγγέλης Περπινιάδης, και ο Γρηγόρης Μπιθικώτσης. Στα μουσικά, το κομμάτι είναι γραμμένο σε Ρε ελάσσονα (2/4).
Μπάλα Μπεχμενλί

Το Μπάλα Μπεχμενλί (επίσης, Μπάλα Μπεγκμενλί και το Μπάλα-Μπεχμανλί) αποτελεί χωριό και δήμο της επαρχίας Φιζουλί του νοτιοανατολικού Αζερμπαϊτζάν. Έχει πληθυσμό 3,297 κατοίκων.
Μπογιούκ Μουρούκ

Το Μπογιούκ Μουρούκ (επίσης, Μπιογιούκ Μουρούγκ και Μπεγιούκ-Μουρούχ) αποτελεί χωριό και δήμο της επαρχίας Κουσάρ του βορειοανατολικού Αζερμπαϊτζάν. Έχει πληθυσμό 552 κατοίκων.
Μπογιούκ Πιρελί

Το Μπογιούκ Πιρελί (επίσης, Μπεγιούκ-Πιρελλί, Μπεγιούκ-Πιραλί, και Μπιογιούκ Πιραλί) αποτελεί χωριό και δήμο της επαρχίας Καμπάλα του βορειοανατολικού Αζερμπαϊτζάν. Από το 2014, έχει πληθυσμό 1,362 κατοίκων.
Υδροξυκαρβαμίδιο

Το υδροξυκαρβαμίδιο (αγγλικά: "hydroxycarbamide"), γνωστό επίσης και ως υδροξυουρία ("hydroxyurea"), είναι οργανική χημική ένωση, που περιέχει άνθρακα, υδρογόνο, άζωτο και οξυγόνο με μοριακό τύπο CH4N2Ο2. Είναι μια φαρμακευτική δραστική ένωση, που χρησιμοποιείται στη δρεπανοκυτταρική αναιμία, στη χρόνια μυελογενή λευχαιμία, στον καρκίνο του τραχήλου της μήτρας, και στην πολυκυτταραιμία vera. Στη δρεπανοκυτταρική αναιμία μειώνει τον αριθμό των επιθέσεων. Λαμβάνεται από το στόμα.

Οι κοινές παρενέργειες περιλαμβάνουν την καταστολή του μυελού των οστών, πυρετό, απώλεια της όρεξης, ψυχιατρικά προβλήματα, δυσκολία στην αναπνοή, και πονοκεφάλους. Υπάρχουν, επίσης, ανησυχίες ότι αυξάνει τον κίνδυνο (ανάπτυξης) μεταγενέστερων καρκίνων. Η χρήση της κατά την κύηση είναι συνήθως επιβλαβής για το έμβρυο. Το υδροξυκαρβαμίδιο ανήκει στην αντινεοπλασματική οικογένεια των φαρμάκων. Πιστεύεται ότι δρα αναστέλλοντας την παραγωγή του DNA.

Το υδροξυκαρβαμίδιο εγκρίθηκε για ιατρική χρήση στις Ηνωμένες Πολιτείες το 1967. Ο Παγκόσμιος Οργανισμός Υγείας το έχει τοποθετήσει στις λίστες των βασικών φαρμάκων, των πιο αποτελεσματικών και πιο ασφαλών φαρμάκων που απαιτούνται σε ένα σύστημα υγείας. Το Υδροξυκαρβαμίδιο είναι διαθέσιμο ως γενόσημο φάρμακο. Το κόστος χονδρικής στον αναπτυσσόμενο κόσμο είναι περίπου 0,35-0,47 δολάρια ΗΠΑ ανά ημέρα. Στις ΗΠΑ κοστίζει λιγότερο από 25 δολάρια το μήνα.
The Human Centipede (First Sequence)

To The Human Centipede (First Sequence) (γνωστό και ως Η Ανθρώπινη Σαρανταποδαρούσα) είναι μία ολλανδική ταινία τρόμου, του 2009, σε σκηνοθεσία, σενάριο και συμπαραγωγή Τομ Σιξ. Πρωταγωνιστούν οι Ντίετερ Λάσερ, Άσλι Σ. Γουίλιαμς, Άσλυν Γένι και Ακιχίρο Κιταμούρα. Η πλοκή της ταινίας επικεντρώνεται σε ένα χειρουργό, τον Dr. Josef Heiter, ο οποίος έχει αιχμαλωτίσει στο σπίτι του τρεις τουρίστες, στους οποίους θα εφαρμόσει το πείραμά του: την ανθρώπινη σαρανταποδαρούσα, συνδέοντας το στόμα του ενός με τον πρωκτό του άλλου. Στα Μέσα είχε δηλωθεί ότι κάτι τέτοιο είναι "100% ιατρικά ακριβές". 

Σύμφωνα με τον Σιξ, η ιδέα της ταινίας δημιουργήθηκε από ένα αστείο του, στους φίλους του, όταν τους είπε ότι η πιο ταιριαστή τιμωρία για έναν παιδεραστή, είναι να του ενώσουν το στόμα με τον πρωκτό ενός "χοντρού οδηγού νταλίκας". Επίσης, η ταινία επηρεάστηκε κι από τα πειράματα σε ανθρώπους των Ναζί, κατά τη διάρκεια του Δευτέρου Παγκοσμίου Πολέμου, καθώς κι από τα εγκλήματα που διέπραξε ο Γιόζεφ Μένγκελε, στο Στρατόπεδο συγκέντρωσης του Άουσβιτς.

Κατά την προσέγγιση επενδυτών, που έκανε ο Σιξ, απέφυγε να αναφέρει τα σημεία της πλοκής, όπου εμπεριέχουν τη σύνδεση στόματος με πρωκτού, φοβούμενος ότι κάτι τέτοιο θα ήταν ανασταλτικό. Οι επενδυτές έμαθαν για αυτές τις παραμέτρους του σεναρίου, μετά την ολοκλήρωση της ταινίας. Σε γενικές γραμμές η ταινία έλαβε ανάμικτες κριτικές από τους κριτικούς, αλλά έλαβε αρκετές διακρίσεις σε διάφορα διεθνή κινηματογραφικά Φεστιβάλ. Στις ΗΠΑ κυκλοφόρησε, περιορισμένα, στις 30 Απριλίου του 2010. Το 2011, κυκλοφόρησε και το σίκουελ της ταινίας με τίτλο "The Human Centipede 2 (Full Sequence)".
Μπογιούκ Αλατεμίρ

Το Μπογιούκ Αλατεμίρ (επίσης, Αλατεμούρ-Μπεγιούκ, Μπιογιούκ Αλατεμίρ, και Μπεγιούκ-Αλατεϊμούρ) αποτελεί χωριό και δήμο της επαρχίας Καχ του βορειοδυτικού Αζερμπαϊτζάν. Έχει πληθυσμό 718 κατοίκων.
Switchball

Το Switchball είναι 3D βιντεοπαιχνίδι παζλ-δράσης που δημιουργήθηκε από τη Σουηδική εταιρεία Atomic Elbow και κυκλοφόρησε από τη Sierra Online για τα Microsoft Windows στις 26 Ιουνίου του 2007, και αργότερα για το Xbox 360 μέσω του Xbox Live Arcade στις 7 Νοεμβρίου του 2007 και PlayStation 3 μέσω του PlayStation Network στις 17 Σεπτεμβρίου του 2009. Χρησιμοποιεί τη μηχανή PhysX.

Η ανάπτυξη του παιχνιδιού ξεκίνησε το 2004 ως Crazyball, ενώ το 2005 κέρδισε το βραβείο για το καλύτερο παιχνίδι για PC στο Swedish Game Awards και ήταν ένα φιναλίστ στο "Technical Excellence Class" στο Independent Games Festival το 2006.

Στις 26 Μαρτίου του 2008, το παιχνίδι επανακυκλοφόρησε στο Xbox Live Arcade με ένα patch που βελτίωσε τα γραφικά και άλλαξε το σκορ.
Μπιλετσερί

Το Μπιλετσερί (επίσης, Μπακού, Μπαλαντζάρι, Μπιλέτσερι, Μπαλάντζαρι, και Μπαλαντζαρί) είναι οικισμός και δήμος στο Μπακού στο βορειοανατολικού Αζερμπαϊτζάν. Έχει πληθυσμό 45,008 κατοίκων. Ο δήμος αποτελείται από τους οικισμούς Μπιλετσερί και Σουλουτεπέ.
Λικινία Ευδοξία

Η Λικινία Ευδοξία (422 - 493) ήταν Δυτική Ρωμαία αυτοκράτειρα, κόρη του Ανατολικού Ρωμαίου αυτοκράτορα Θεοδόσιου Β΄, σύζυγος του Βαλεντινιανού Γ΄ και αργότερα του Πετρόνιου Μάξιμου.
Μασταγκά

Το Μαστάγκα (επίσης, Μασταγκά, Μαστάγκι, και Μασταγκί) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 42,196 κατοίκων.
Τιουρκάν

Το Τιουρκάν (επίσης, Τουρκγιάνι, Τιουρκέντ, Τιουρκγιάν, και Τιουρκγιάνι) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 10,108 κατοίκων. Σημαίνει όμορφη στα τουρκικά.
Η μυστική λέσχη

Η μυστική λέσχη (πρωτότυπος τίτλος: El Club) είναι χιλιανή ταινία του 2015 σε σκηνοθεσία του Πάμπλο Λαρέν. Το σενάριο είναι του του σκηνοθέτη, του Γκιγιέρμο Καλντερόν και του Ντανιέλ Βιλαλόμπος.
Απώλειες Πολέμου

To Απώλειες Πολέμου (πρωτότυπος τίτλος: Casualties of War) είναι μία αμερικανική δραματική-πολεμική ταινία, του 1989, σε σκηνοθεσία Μπράιαν Ντε Πάλμα. Το σενάριο το έγραψε ο Ντέιβιντ Ρέιμπ, το οποίο βασίστηκε σε αληθινά γεγονότα που είχαν λάβει μέρος κατά τη διάρκεια του Πολέμου του Βιετνάμ. Οι πηγές του σεναρίου ήταν ένα άρθρο του Ντάνιελ Λανγκ, στο "The New Yorker" και ένα βιβλίο βασισμένο σε αυτά τα γεγονότα. Στην ταινία πρωταγωνιστούν οι Μάικλ Τζ. Φοξ και Σον Πεν.

Η ιστορία που πραγματεύεται η ταινία έχει να κάνει με ένα γκρουπ στρατιωτών, οι οποίοι απαγάγουν και βιάζουν για μία ολόκληρη μέρα μία χωριατοπούλα, και την επομένη τη δολοφονούν. Ένας από την ομάδα όμως δε δέχεται να τη βιάσει. Αργότερα, θα τους καταγγείλει και θα περάσουν δικαστήριο, όπου θα καταδικαστούν. Η ταινία κυκλοφόρησε στις 18 Αυγούστου του 1989. χωρίς να σημειώσει εισπρακτική επιτυχία. Μια ομάδα Βετεράνων του Πολέμου του Βιετνάμ, κατέκρινε την ταινία. Τα γυρίσματα έλαβαν χώρα κυρίως στην Ταϊλάνδη και λιγότερο στο Σαν Φρανσίσκο.
Μέδικοι, οι άρχοντες της Φλωρεντίας

Οι Μέδικοι, οι άρχοντες της Φλωρεντίας (αγγλικά: Medici: Masters of Florence) είναι τηλεοπτική σειρά αγγλο-ιταλικής παραγωγής, η προβολή της οποίας ξεκίνησε το φθινόπωρο του 2016 στην Ιταλία και λίγο αργότερα στις υπόλοιπες χώρες. Το σίριαλ επικεντρώνεται στην άνοδο στην εξουσία της οικογένειας των Μεδίκων την περίοδο της Αναγέννησης στη Φλωρεντία.
Σονκάρ

Το Σονκάρ (επίσης, Σονγκάρ και Ζαγκιάρ) είναι ένας οικισμός στο Μπακού του βορειοανατολικού Αζερμπαϊτζάν. Ο οικισμός αποτελεί τμήμα του δήμου Κιζιλντάς στο ραγιόν του Καραντάγκ.
Αφούρτσα

Η Αφούρτσα (επίσης, Αφούρντζα) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 819 κατοίκων. Ο δήμος αποτελείται από τα χωριά Αφούρτσα, Ατούτς, Ρουτσούκ και Φιρίκ.
Τσεϊρανμπατάν

Το Τσεϊρανμπατάν (επίσης, Ντζεϊρανμπατάν) αποτελεί χωριό και δήμο της επαρχίας Αμπσερόν του βορειοανατολικού Αζερμπαϊτζάν. Έχει πληθυσμό 5,969 κατοίκων. Βρίσκεται κοντά στην πρωτεύουσα της χώρας, το Μπακού.
Ιγίρμι Σεκκίζ Απρέλ

Το Ιγίρμι Σεκκίζ Απρέλ (επίσης, 28 Απρέλ, και Απρέλγια) είναι ένα χωριό της επαρχίας Γιεβλάχ του Αζερμπαϊτζάν. Βρίσκεται στο βορειοδυτικό μέρος της χώρας.
Αντάμα Μπάροου

Ο Αντάμα Μπάροου (γεννημένος στις 16 Φεβρουαρίου 1965) είναι πολιτικός από την Γκάμπια και μεσίτης ακινήτων, ο οποίος υπηρετεί σήμερα ως ο τρίτος Πρόεδρος της Γκάμπια. Από την ανεξαρτησία της χώρας από το Ηνωμένο Βασίλειο το 1965, είναι ο πρώτος δημοκρατικά εκλεγμένος Πρόεδρος της Γκάμπια,έπειτα από συνταγματική κρίση που διήρκεσε έναν μήνα.

Γεννήθηκε στο Μανκαμάνγκ Κούντα (Mankamang Κούντα), ένα χωριό κοντά στο Μπας Σάντα Σου (Basse Santa Su). Φοίτησε στο Γυμνάσιο στη Νήσο του Κάβουρα και το Μουσουλμανικό Λύκειο, το τελευταίο με υποτροφία. Στη συνέχεια εργάστηκε για την ενεργειακή εταιρεία Alhagie Musa & Sons, όπου έγινε διευθυντής πωλήσεων. Εγκαταστάθηκε στο Λονδίνο στις αρχές της δεκαετίας του 2000 βελτίωσε τις σπουδές του ως μεσίτης και ταυτόχρονα εργαζόταν ως φύλακας ασφαλείας. Μετά την επιστροφή του στην Γκάμπια το 2006, ίδρυσε την Majum Real Estate, της οποίας ήταν ο διευθύνων σύμβουλος μέχρι το 2016. Ως ταμίας του Ενωμένου Δημοκρατικού Κόμματος, ενός κόμματος της αντιπολίτευσης, ο Μπάροου επιλέχθηκε από την αρχή ως υποψήφιος για τις προεδρικές εκλογές του 2016. Ωστόσο, αργότερα ανακοίνωσε ότι θα σταθεί ως ανεξάρτητος με την υποστήριξη της αντιπολιτευόμενης ομάδας του Συνασπισμού 2016.

Ο Μπάροου κέρδισε τις εκλογές με ποσοστό 43,43% των ψήφων, επικρατώντας του επί 22 χρόνια προέδρου, Γιαγιά Τζαμέ Ο Τζαμέ αρχικά αποδέχθηκε το αποτέλεσμα, αλλά αργότερα ανακάλεσε, και ο Μπάροου αναγκάστηκε να διαφύγει στη γειτονική Σενεγάλη. Ορκίστηκε πρόεδρος στην γκαμπιανή πρεσβεία στη Σενεγάλη, στις 19 Ιανουαρίου 2017, και ο Τζαμέ συμφώνησε να φύγει από την Γκάμπια και να πάει στην εξορία, στις 21 Ιανουαρίου. Ο Μπάροου επέστρεψε στην Γκάμπια στις 26 Ιανουαρίου.
Τσίλοφ-Νεφτ Ντασλάρι

Το Τσίλοφ-Νεφτ Ντασλάρι (επίσης, Τσιλόφ-Νεφτ Ντασλάρι) είναι ένας δήμος στο ραγιόν του Χαζάρ στο Μπακού του βορειοανατολικού Αζερμπαϊτζάν. Έχει πληθυσμό 1,797 κατοίκων. Ο δήμος αποτελείται από ένα νησί με τα τρία χωριά, το Τσίλοφ, Νεφτ Ντασλάρι και Τζιλόι.
Τσίλοφ

Το Τσίλοφ (επίσης, Τσιλόφ, Τζιλόι) είναι ένα χωριό στο νησί Τσίλοφ, στον δήμο Τσίλοφ-Νεφτ Ντασλάρι του ραγιόν του Εζιζμπέγιοφ του Μπακού στο βορειοανατολικό  Αζερμπαϊτζάν. Το όνομα του χωριού άλλαξε από Τζιλόι σε Τσίλοφ στις 5 Οκτωβρίου 1999.
Girls in Peacetime Want to Dance

Το "Girls in Peacetime Want to Dance" είναι το ένατο άλμπουμ των Belle and Sebastian. Κυκλοφόρησε στις 19 Ιανουαρίου του 2015. Το άλμπουμ ηχογραφήθηκε στην Ατλάντα και είναι το πρώτο άλμπουμ της μπάντας στο οποίο κάνει παραγωγή ο Ben H. Allen III. Είναι το πρώτο άλμπουμ της μπάντας αποκλειστικά για την Matador Records. Το πρώτο single, "The Party Line", ανακοινώθηκε στις 29 Οκτωβρίου του 2014 και παίχτηκε για πρώτη φορά στο "BBC 6 Music".
Κάρελ Φαμπρίτιους

Ο Κάρελ Φαμπρίτιους (ολλανδικά: Carel Pietersz. Fabritius, (βαπτ.) 27 Φεβρουαρίου 1627 - 12 Οκτωβρίου 1654) ήταν Ολλανδός ζωγράφος. Διετέλεσε μαθητής του Ρέμπραντ και εργάστηκε στο εργαστήριό του στο Άμστερνταμ. Ο Φαμπρίτιους, μέλος της Σχολής του Ντελφτ ανέπτυξε το δικό του καλλιτεχνικό ύφος και πειραματίστηκε με την προοπτική και τον φωτισμό. Ανάμεσα στα έργα του ξεχωρίζουν η Άποψη του Ντελφτ (1652), Η καρδερίνα (1654) και Ο φρουρός (1654).
No Cities to Love

Το "No Cities to Love" είναι το όγδοο άλμπουμ των Sleater-Kinney και το πρώτο μετά από δέκα χρόνια απουσίας από τη μουσική σκηνή. Κυκλοφόρησε στις 20 Ιανουαρίου του 2015 από την Sub Pop Records. Παραγωγός ήταν για ακόμα μια φορά ο John Goodmanson. Το άλμπουμ ηχογραφήθηκε μυστικά recorded στο Tiny Telephone του Σαν Φρανσίσκο, με επιπλέον συναντήσεις να γίνονται στο Electrokitty του Σιάτλ και το Kung Fu Bakery του Πόρτλαντ. Στις 22 Δεκεμβρίου του 2014, το "No Cities to Love" κυκλοφόρησε καταλάθος από τη δισκογραφική της μπάντας, Sub Pop. Για την υποστήριξη του άλμπουμ η μπάντα ανακοίνωσε μια Βορειοαμερικάνικη/Ευρωπαϊκή περιοδεία 41 συναυλιών που θα ολοκληρωθεί τον Μάιο του 2015 με μία συναυλία στο Σιάτλ.
The Woods

Το "The Woods" είναι το έβδομο άλμπουμ των Sleater-Kinney. Κυκλοφόρησε στις 24 Μαΐου του 2005 από την Sub Pop. Παραγωγός ήταν ο Dave Fridmann και οι ηχογραφήσεις έγιναν από τον Νοέμβριο ως τον Δεκέμβριο του 2004 στα Tarbox Road Studios της Νέας Υόρκης. Το άλμπουμ πήρε διθυραμβικές κριτικές. Τα τελευταία δύο κομμάτια, "Let's Call It Love" και "Night Light" εμφανίζονται χωριστά στο άλμπουμ αλλά είχαν ηχογραφηθεί μαζί σε μια 15λεπτη λήψη, αφότου η Carrie Brownstein συνειδητοποίησε ότι τα δύο κομμάτια ήταν στο ίδιο μουσικό κλειδί και το ένα οδηγούσε στο άλλο.
Ιτέπ

Η Ιτέπ ήταν αρχαία κώμη της Αιγύπτου στη Άνω Αίγυπτο. Ο αρχαιολογικός τόπος γνωστός σήμερα με τη ονομασία Έντφα βρίσκεται 6 χλμ βορειοδυτικά από τη Σοχάγκ. Ανήκε στη 9η νομή της αρχαίας Αιγύπτου την Πανοπολίτιδα, ενώ στην ελληνορωμαϊκή περίοδο ονομαζόταν Ίτος. Στη κώμη λατρευόταν ο Ώρος Λούμιτεφ. 

Στον αρχαιολογικό χώρο έχουν βρεθεί όστρακα με ελληνική γραφή. Η πόλη επίσης αναφέρεται με τα ονόματα Ιντέπ ή Ιτόν ή Ιτού.
Ερνστ Λάνγκλοτζ

Ο Ερνστ Λάνγκλοτζ (), (Ρόνεμπουργκ, 6 Ιουλίου 1895–4 Ιουνίου 1978, Βόννη), ήταν Γερμανός κλασικός αρχαιολόγος και ιστορικός της τέχνης, ο οποίος είχε ειδικευτεί στην ελληνική γλυπτική του 6ου και 5ου αιώνα π.Χ.
Πωλ Σεριέ

Ο Πωλ Σεριέ (γαλλ. Paul Sérieux [se.ʁjø]; 1864-1947) ήταν Γάλλος ψυχίατρος με καταγωγή από το Παρίσι.

Άσκησε την ιατρική του σε διάφορα γαλλικά νοσοκομεία και άσυλα κατά τη διάρκεια της καριέρας του, συμπεριλαμβανομένου και του Ασύλου του Ville-Evrard και το νοσοκομείο του Sainte-Anne. Είχε επίσης εργαστεί ως γιατρός στο άσυλο της Marsens στην Ελβετία.

Ο Σεριέ είναι περισσότερο γνωστός για την έρευνα των ψυχώσεων και της παραληρητικές διαδικασίες της σκέψης με την συλλογική συνεργασία του με τον Ζοζέφ Καπγκρά (1873-1950). Με τον Καπγκρά, περιέγραψε ένα είδος μη-σχιζοφρενούς, παρανοϊκής ψύχωσης που αποκάλεσε "délire d’interprétation", η οποία ορίζεται ως «χρόνια ερμηνευτική ψύχωση». Ο Σεριέ ήταν επίσης ο συνεχιστής στην εισαγωγή των θεωριών του Γερμανού ψυχίατρου Έμιλ Κρέπελιν (Emil Kraepelin) (1856-1926) στη γαλλική ψυχιατρική.

Με ένα χρόνο να είναι μέντορας του Valentin Magnan (1835-1916), είχε συγγράψει το βιβλίο Le délire chronique a evolution systématique (1892), και το 1909 με τον Καπγκρά, δημοσίευσε μια πραγματεία με τίτλο "Les Folies raisonnantes". Ο Σεριέ ταξίδεψε σε ολόκληρη την Ευρώπη, και δημιούργησε μια έκθεση σχετικά με την κατάσταση και τις συνθήκες της ψυχιατρικής θεραπείας στα γαλλικά, γερμανικά, Ελβετικά και τα Βελγικά ψυχιατρικά άσυλα.
One Beat

Το "One Beat" είναι το έκτο άλμπουμ των Sleater-Kinney. Κυκλοφόρησε στις 20 Αυγούστου του 2002 από την Kill Rock Stars. Παραγωγός ήταν ο John Goodmanson και το άλμπουμ ηχογραφήθηκε μεταξύ Μαρτίου και Απριλίου του 2002 στο Jackpot! Studio στο Πόρτλαντ του Όρεγκον. Το άλμπουμ έφτασε στο #107 του Billboard 200 και στο #5 του Billboard Top Independent Albums. Το "One Beat" δέχτηκε πολύ καλές κριτικές. Το άλμπουμ πήρε περισσότερο χρόνο για να γραφτεί από'τι οι προκάτοχοί του. Όπως εξηγεί η Tucker, "Τα τραγούδια είναι πιο περίπλοκα και απαιτούν πολύ περισσότερη οργάνωση και μικροαλλαγές. Η δημιουργικότητα μας διοχετεύεται πραγματικά σε αυτό το μέρος"
Ντένβερ Μπρόνκος

Οι Ντένβερ Μπρόνκος (Denver Broncos) είναι αμερικανική επαγγελματική ομάδα του Αμερικανικού ποδοσφαίρου από το Ντένβερ του Κολοράντο. Συμμετέχει στο NFL. Οι Μπρόνκος ξεκίνησαν να παίζουν στο NFL το 1960 ενώ εισήλθαν επίσημα στην διοργάνωση το 1970. Έδρα τους είναι το στάδιο Μile High.

Οι Μπρόνκος ήταν ελάχιστα ανταγωνιστικοί μέχρι το 1973. Ωστόσο τέσσερα χρόνια μετά, το 1977, οι Μπρόνκος κατάφεραν να μπουν στα πλέι-οφς αλλά και να προκριθούν στο πρώτο Σούπερ Μπόουλ (τελικός) της ιστορίας της ομάδας. Από το 1975, οι Μπρόνκος ειναι μια από τις πιο επιτυχημένες ομάδες έχοντας μόνο 6 σεζόν ηττών (περισσότερες ήττες από νικες) σε 40 χρόνια. Έχουν κερδίσει 7 πρωταθλήματα περιφέρειας και 3 Σούπερ Μπόουλ.
Λεωφόρος Αλίμου

H Λεωφόρος Αλίμου είναι λεωφόρος η οποία συνδέει τη λεωφόρο Ποσειδώνος με τη λεωφόρο Βουλιαγμένης. Είναι μια από τις σημαντικές λεωφόρους στον Άλιμο. Αποτελεί όριο του μεγάλου δακτυλίου Αθηνών.

Αλίμου
All Hands on the Bad One

Το "All Hands on the Bad One" είναι το πέμπτο άλμπουμ των Sleater-Kinney. Κυκλοφόρησε στις 2 Μαΐου του 2000 από την Kill Rock Stars. Παραγωγός ήταν ο John Goodmanson Η ηχογράφηση έγινε από τον Δεκέμβριο του 1999 μέχρι τον Ιανουάριο του 2000 στα Jackpot! Studio στο Πόρτλαντ του Όρεγκον και John & Stu's Place στο Σιάτλ της Ουάσινγκτον. Η μουσική στο άλμπουμ κυμαίνεται από μαλακές μελωδίες μέχρι γρήγορες punk rock κιθάρες, ενώ οι στίχοι μιλάνε για τα πολλαπλά ζητήματα των μέσων ενημέρωσης, όπως η εικόνα των γυναικών στο ροκ, η μουσική δημοσιογραφία και η βία ως ψυχαγωγία, μεταξύ άλλων.

Μετά την κυκλοφορία του, το άλμπουμ έφτασε στο # 177 του Billboard 200 και το # 12 στο Billboard Heatseekers Albums. Το κομμάτι "You're No Rock n' Roll Fun" κυκλοφόρησε ως single. Οι κριτικοί επαίνεσαν τη συνοχή του άλμπουμ και τα φωνητικά της Corin Tucker. Το άλμπουμ θεωρήθηκε ως ένα από τα καλύτερα της χρονιάς και έλαβε υποψηφιότητα για το καλύτερο άλμπουμ στα δωδέκατα Annual Gay and Lesbian Alliance Against Defamation Awards.
Ο Πλανήτης των Πιθήκων

Ο Πλανήτης των Πιθήκων (αγγλικά: Planet of the Apes) είναι δικαιοχρησία (φραντσάιζ) είδους επιστημονικής φαντασίας που προβάλλει ένα φανταστικό σύμπαν όπου οι άνθρωποι και φανταστικοί νοήμονες πίθηκοι συγκρούονται για την εξουσία και την διακυβέρνηση του πλανήτη Γη. Η σειρά αυτή ξεκίνησε με το βιβλίο του Πιερ Μπουλ, που εκδόθηκε το έτος 1963, ονόματι "Ο Πλανήτης των Πιθήκων", και συνεχίζεται μέχρι και σήμερα, δια μέσω κινηματογραφικών ταινιών, κόμικ και βιντεοπαιχνιδιών. Η πρώτη ταινία αυτής της δικαιοχρησίας , ονόματι "Ο Πλανήτης των Πιθήκων", κυκλοφόρησε το 1968 και ήταν μια εισπρακτική και κριτική επιτυχία. Μετά από αυτήν την ταινία, ακολούθησαν και άλλες ταινίες, είτε συνέχειες ,είτε μεταποιήσεις, είτε επανεκκινήσεις, της ταινίας του 1968.

Μετά από αυτήν την ταινία, ακολούθησαν και άλλες ταινίες.Τέσσερις συνέχειες της ταινίας του 1968 ακολούθησαν. Η πρώτη συνέχεια που κυκλοφόρησε ήταν η Επιστροφή στον Πλανήτη των Πιθήκων ενώ η τελευταία ήταν η Μάχη στον Πλανήτη των Πιθήκων. Έχουν προκύψει επίσης ώς τώρα, δυο τηλεοπτικές σειρές και μια ταινία κινουμένων σχεδίων. προώθηση προϊόντων

Το φρανσαΐζ αυτό έχει ασκήσει μεγάλη επιρροή, στις κινηματογραφικές ταινίες, όπως και στα μίντια, στην τέχνη καθώς και στην λαΐκή κουλτούρα και στον τομέα της πολιτικής επίσης.
Βικτουάλιενμαρκτ

Το Viktualienmarkt είναι μια καθημερινή αγορά τροφίμων σε πλατεία στο κέντρο του Μονάχου στη Γερμανία .

Η Viktualienmarkt αναπτύχθηκε από μια αρχική αγορά των αγροτών σε μια λαϊκή αγορά για καλοφαγάδες. Σε μια περιοχή που καλύπτει 22.000 m 2 (240.000 τετραγωνικά πόδια), 140 πάγκους και καταστήματα προσφέρουν λουλούδια, εξωτικών φρούτων, το παιχνίδι, τα πουλερικά , τα μπαχαρικά, τυρί, ψάρι, χυμοί και ούτω καθεξής.

thumb|Βικτουάλιενμαρκτ
Οι περισσότεροι πάγκοι και τα καταστήματα είναι ανοιχτά κατά τις επίσημες ώρες λειτουργίας (Δευτέρα έως Σάββατο 8 το πρωί μέχρι 20:00) αλλά στη Biergarten δεν ανοίγουν μέχρι τις εννέα πολλοί πάγκοι και κλείνουν κοντά στις 6 το απόγευμα, πριν από την κανονική ώρα κλεισίματος. Υπάρχουν ειδικές ώρες λειτουργίας για ανθοπωλεία, αρτοποιεία και εστιατόρια.
Αριστείδης Μπαλτάς

Ο Αριστείδης Μπαλτάς (1943) είναι Έλληνας πανεπιστημιακός, καθηγητής του Μετσόβιου Πολυτεχνείου στη θεωρία των επιστημών, πρώην βουλευτής και πρώην υπουργός.
The Hot Rock

Το The Hot Rock είναι το τέταρτο άλμπουμ των Sleater-Kinney. Κυκλοφόρησε στις 23 Φεβρουαρίου 1999 από την Kill Rock Stars. Την παραγωγή έκανε ο Roger Moutenot, τον οποίο η μπάντα επέλεξε για την παραγωγή του στο "I Can Hear the Heart Beating as One" των Yo La Tengo. Ηχογραφήθηκε στο Avast Studio στο Σιάτλ της Ουάσινγκτον τον Ιούλιο του 1998. Το άλμπουμ σηματοδοτεί μια σημαντική αλλαγή στον ήχο της μπάντας, αφού προσανατολίζεται σε μια πιο χαλαρή και ζοφερή κατεύθυνση από το βραχνό πανκ ροκ στυλ των προκατόχων του. Τα λυρικά θέματα του άλμπουμ διερευνούν τα ζητήματα των αποτυχημένων σχέσεων και της προσωπικής αβεβαιότητας. Αφότου κυκλοφόρησε, το άλμπουμ έφτασε στο #181 του Billboard 200 και το #12 του Billboard Heatseekers Album. Ήταν το πρώτο άλμπουμ της μπάντας που μπήκε στα τσάρτς. 2 κομμάτια από το άλμπουμ, τα "Get Up" και "A Quarter to Three", κυκλοφόρησαν σαν singles.
Dig Me Out

Το "Dig Me Out" είναι το τρίτο άλμπουμ των Sleater-Kinney. Κυκλοφόρησε στις 8 Απριλίου του 1997 από την Kill Rock Stars. Παραγωγός ήταν ο John Goodmanson. Το άλμπουμ ηχογραφήθηκε στο John and Stu's Place στο Σιάτλ της Ουάσινγκτον. Ήταν το πρώτο άλμπουμ της μπάντας με την Janet Weiss, που είναι στο συγκρότημα μέχρι σήμερα. Η μουσική στο άλμπουμ επηρεάστηκε από τα παραδοσιακά Ροκ εντ ρολ συγκροτήματα, ενώ οι στίχοι μιλάνε για θέματα όπως η ερωτική απογοήτευση και η επιβίωση.

2 singles κυκλοφόρησαν από το άλμπουμ: Το "One More Hour" και το "Little Babies". Το ομώνυμο κομμάτι "Dig Me Out" έφτασε στο #6 του KEXP Top 90.3 Album Chart χωρίς να έχει κυκλοφορήσει καν σε μορφή single. Το άλμπουμ πήρε διθυραμβικές κριτικές. Οι κριτικοί επαίνεσαν την ενέργεια και τους φεμινιστικούς στίχους του άλμπουμ. Το άλμπουμ είναι στο #272 στη λίστα του Rolling Stone, "The 500 Greatest Albums of All Time".
Call the Doctor

Το "Call the Doctor" είναι το δεύτερο στούντιο άλμπουμ των Sleater-Kinney. Ήταν το πρώτο άλμπουμ στο οποίο έκανε παραγωγή ο μακροχρόνιος συνεργάτης της μπάντας, John Goodmanson. Κυκλοφόρησε στις 25 Μαρτίου του 1996 από την Chainsaw Records. Το άλμπουμ πήρε πολύ καλές κριτικές. Το άλμπουμ γράφτηκε μέσα σε 3 εβδομάδες και ηχογραφήθηκε μέσα σε 4 μέρες. Το άλμπουμ θεωρείται ως το πρώτο σοβαρό άλμπουμ της μπάντας καθώς οι Corin Tucker και Carrie Brownstein άφησαν τα αρχικά τους συγκροτήματα, Heavens to Betsy και Excuse 17, την εποχή της ηχογράφησης του άλμπουμ ώστε να αφοσιωθούν στους Sleater-Kinney.
Ισαβέλλα του Ανγκουλέμ

Η Ισαβέλλα του Ανγκουλέμ (γαλλικά: "Isabelle d'Angoulême", 1188 - 4 Ιουνίου 1246) ήταν βασίλισσα της Αγγλίας (1200 - 1216) σαν δεύτερη σύζυγος του Άγγλου βασιλιά Ιωάννη του Ακτήμονα και κόμισσα του Ανγκουλέμ (1202 - 1246).

Η Ισαβέλλα ήταν μοναδική κόρη και διάδοχος του Αιμέρ Τάιλλεφερ κόμητος του Ανγκουλέμ και της Αλίκης του Κουρτεναί αδελφής του Λατίνου αυτοκράτορα της Κωνσταντινούπολης Πέτρου Β΄ των Κουρτεναί και εγγονής του Λουδοβίκου ΣΤ΄ της Γαλλίας. Με τον πρώτο σύζυγο της Ιωάννη τον Ακτήμονα απέκτησε 5 παιδιά ανάμεσα τους τον μετέπειτα βασιλιά Ερρίκο Γ΄, με τον δεύτερο σύζυγο της Ούγο Ι΄ των Λουζινιάν κόμη του Μάρς απέκτησε άλλα 9 παιδιά.
Νεχεσία

Η Νεχεσία ήταν αρχαία κώμη και λιμάνι της Αιγύπτου στη δυτική έρημο, στα παράλια της Ερυθράς Θάλασσας. Πιθανολογείται ότι ταυτίζεται με το σημερινό χωριό Μάρσα Νακαρί το οποίο απέχει 18 χλμ από τη Μάρσα Αλάμ.

Κατά τη ρωμαιοκρατία στην περιοχή της Μάρσα Νακαρί χτίστηκε ρωμαϊκό οχυρό που ερείπια του διασώζονται σήμερα και στο οποίο έχει επιτελεστεί μόνο επιφανειακή έρευνα και χαρτογράφηση.
Συμφωνία του Τριπαραδείσου

thumb|Η αυτοκρατορία του Μεγάλου Αλεξάνδρου
Η Συμφωνία του Τριπαραδείσου (321 π.Χ.) ήταν η δεύτερη διαίρεση της αυτοκρατορίας του Μεγάλου Αλεξάνδρου ανάμεσα στους στρατηγούς του. Η συμφωνία αυτή ήταν τροποποίηση του διαμοιρασμού των σατραπειών από τους διαδόχους του Μεγάλου Αλεξάνδρου που είχε γίνει δυο χρόνια νωρίτερα στην Συμφωνία της Βαβυλώνας. 

Προκλήθηκε μετά τις διαμάχες των Διαδόχων που κατέληξαν στο θάνατο του Περδίκκα. Οι αντίπαλοι του Περδίκκα και του Ευμένη της Καρδίας όρισαν νέο αντιβασιλέα της Μακεδονίας τον Αντίπατρο στη θέση του Περδίκκα. Σημαντικά κερδισμένοι από τη συμφωνία ήταν ο Αντίγονος και ο Σέλευκος (ιδρυτής της σελευκιδικής δυναστείας) που πήρε τη διοίκηση της Βαβυλώνας. Η συμφωνία πήρε το όνομά της από τον τόπο στον οποίο έγινε, τον Τριπαράδεισο της Συρίας.
Γιολάντα Μπάλας

Η Γιολάντα Μπάλας ("Iolanda Balaș", 12 Δεκεμβρίου 1936 – 11 Μαρτίου 2016) ήταν Ρουμάνα αθλήτρια, ολυμπιονίκης και κάτοχος παγκοσμίου ρεκόρ στο άλμα εις ύψος, η οποία θεωρείται μία από τις σημαντικότερες αθλήτριες του άλματος εις ύψος.

Παρέμεινε ανίκητη για μία δεκαετία και κατάφερε να ανεβάσει το παγκόσμιο ρεκόρ 14 φορές φτάνοντάς το από 1.71 σε 1.91. Στέφθηκε δύο φορές χρυσή ολυμπιονίκης, το 1960 και το 1964.

Στις 16 Ιουλίου του 1961, στη Σόφια, έσπασε για 14η φορά το παγκόσμιο ρεκόρ στο άλμα εις ύψος με 1,91 μ. Ξεκίνησε τα ρεκόρ από τις 14 Ιουλίου του 1956 όταν πέρασε το 1,75 μ. στο Βουκουρέστι. Το 1,91 μ. άντεξε ως ρεκόρ δέκα χρόνια και η Μπάλας πέτυχε ένα σερί 150 νικών (1956-1967) δημιουργώντας έτσι ένα ρεκόρ για αθλητές και αθλήτριες (2ος ο Αμερικανός εμποδιστής Έντγουϊν Μόουζες με 122 νίκες). Και μόνο ότι κατόρθωσε να υπερβεί το 1,91 μ. στο άλμα εις ύψος το 1961, με τον ιδιότυπο και πολύ δύσκολο παλμό της εποχής, αποδεικνύει τη μεγάλη αξία της. Το ρεκόρ της έμεινε ακλόνητο ως το 1971, οπότε το κατέρριψε με 1,92 μ. η Αυστριακή Ιλόνα Γκουζενμπάουερ. 

Η Γιολάντα Μπάλας διακρίθηκε και στο Ευρωπαϊκό Πρωτάθλημα Ανοιχτού Στίβου του 1962 στο Βελιγράδι.

Το 1996 την βράβευσε ο Πανελλήνιος Σύνδεσμος Αθλητικών Συντακτών (ΠΣΑΤ) για την προσφορά της στον αθλητισμό.

Αργότερα, έγινε πρόεδρος της Ρουμανικής Ομοσπονδίας Στίβου.
Μάχη για τον Πλανήτη των Πιθήκων

Το Μάχη για τον Πλανήτη των Πιθήκων (αγγλικά: "Battle for the Planet of the Apes") είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τζον Λι Τόμπσον και σε σενάριο των Γουίλιαμ Μπροΐλς Τζούνιορ, Λόρενς Κόνερ και Μαρκ Ρόζεντχολ. Η ταινία αυτή είναι η πέμπτη και η τελευταία ταινία της αρχικής σειράς του Πλανήτη των Πιθήκων. Χρονικά, είναι συνέχεια της ταινίας Η Κατάκτηση του Πλανήτη των Πιθήκων. Πρωταγωνιστούν οι Ρόντι Μακ Ντόουαλ, Κλόουντ Άτκινς, Νάταλι Τράμπυ και Τζον Χιούστον.

Στην ταινία αυτήν δέκα χρόνια μετά την κατάκτηση του πλανήτη από τους πιθήκους ο Καίσαρας θέλει να επιβληθεί ειρήνη μεταξύ των ανθρώπων και των πιθήκων.ένας Αμερικανός αστροναύτης της Αεροπορίας συντρίβεται σε έναν άγνωστο πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Αυτός με την βοήθεια των εναπομεινάντων ανθρώπων θα ξεκινήσει μια επανάσταση με στόχο να ανατρέψει τους πιθήκους και να επιστρέψει πίσω στον πλανήτη του.

Η ταινία κυκλοφόρησε στους κινηματογράφους των ΗΠΑ το 1973. Έλαβε μικτές κριτικές και δεν ήταν μια μεγάλη εισπρακτική επιτυχία, με κέρδη $362,211,740 παγκοσμίως.
Ξυπνητήρι

μικρογραφία|Ξυπνητήρι με μπαταρίες

Το ξυπνητήρι είναι ένα ρολόι , το οποίο χρησιμοποιεί δυνατό ήχο ή δόνηση ή έντονο φως σε συγκεκριμένη ρυθμιζόμενη χρονική στιγμή, με σκοπό κυρίως να αφυπνίσει αλλά και να υπενθυμίσει στους ανθρώπους σημαντικά γεγονότα ή εργασίες για εκείνους. Ένα κλασικό ξυπνητήρι αποτελείται από τους δείκτες της ώρας καθώς και από έναν ακόμη δείκτη, που χρησιμοποιείται, για να καθορίσει τον χρόνο κατά τον οποίο θα ενεργοποιηθεί ο ήχος. Με το πάτημα ενός κουμπιού, που βρίσκεται πάνω στο ρολόι, ο ήχος σταματά, εκτός αν αγνοηθεί για αρκετή ώρα, οπότε και σταματά αυτόματα.